ddrg/super_eurlex huggingface dataset:
Úradný vestník L 183 , 12/07/2002 S. 0062 - 0063



Rozhodnutie Komisie z 10. júla 2002, ktorým sa mení a dopĺňa rozhodnutie 2002/199/ES o veterinárnych podmienkach a veterinárnych osvedčeniach pre dovoz živého hovädzieho dobytka a ošípaných z určitých tretích krajín (oznámené pod číslom dokumentu C(2002) 2553) (Text s významom pre EHP) (2002/578/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 72/462/EHS z 12. decembra 1972 o veterinárnych a hygienických inšpekčných otázkach dovozu hovädzieho dobytka, oviec a kôz, ošípaných a čerstvého mäsa alebo výrobkov z mäsa z tretích krajín [1], naposledy zmenenú a doplnenú nariadením (ES) č. 1452/2001 [2], najmä na jej článok 8 ods. 3, keďže: (1) podľa článku 8 ods. 3 smernice 72/462/EHS je možné považovať požiadavky na testovanie brucelózy, enzootickej bovinnej leukózy a tuberkulózy, stanovené v určitých tretích krajinách, za rovnocenné s požiadavkami, ktoré sú stanovené pre obchod vo vnútri spoločenstva; (2) Kanada predložila údaje týkajúce sa jej systému uznávania stád za úradne bez výskytu enzootickej bovinnej leukózy; (3) Česká republika predložila údaje týkajúce sa jej systému uznávania stád za úradne bez výskytu enzootickej bovinnej leukózy; (4) tieto záruky poskytnuté Kanadou a Českou republikou, pokiaľ ide o enzootickú bovinnú leukózu, je možné považovať za rovnocenné so zárukami, ktoré sa požadujú pre obchod vo vnútri Spoločenstva; (5) sa príslušné veterinárne orgány Kanady a Českej republiky zaviazali bezodkladne informovať Komisiu o všetkých navrhnutých zmenách vo svojich pravidlách týkajúcich sa týchto systémov; (6) rozhodnutie Komisie 2002/199/ES [3] by malo byť príslušne zmenené a doplnené; (7) opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Príloha VI k rozhodnutiu 2002/199/ES sa nahrádza textom v prílohe k tomuto rozhodnutiu. Článok 2 Toto rozhodnutie sa bude uplatňovať od 60. dňa po jeho uverejnení v Úradnom vestníku Európskych spoločenstiev. Článok 3 Toto rozhodnutie je adresované členským štátom. V Bruseli 10. júla 2002 Za Komisiu David Byrne Člen Komisie [1] Ú. v. ES L 302, 31.12.1972, s. 28. [2] Ú. v. ES L 198, 21.7. 2001, s. 11. [3] Ú. v. ES L 71, 13.3. 2002, s. 1. -------------------------------------------------- PRÍLOHA " PRÍLOHA VI Požiadavky na úradné uznanie stád hovädzieho dobytka, krajín a oblastí bez výskytu nákazy (Uplatňuje sa oddiel A alebo B) Oddiel A 1. Tuberkulóza a brucelóza: Príloha A smernice Rady 64/432/EHS. 2. Enzootická bovinná leukóza (EBL): Príloha D smernice Rady 64/432/EHS. Oddiel B Rovnocennosť 1. Program úradných kontrol tretej krajiny vývozu sa považuje za rovnocenný s prílohami A a/alebo D smernice Rady 64/432/EHS. 2. Nasledovné programy úradných kontrol boli uznané za rovnocenné: Kód ISO | Krajina | Tuberkulóza | Brucelóza | EBL | Stádo | Oblasť alebo krajina | Stádo | Oblasť alebo krajina | Stádo | Oblasť alebo krajina | CA | Kanada | - | - | - | - | X | - | CZ | Česká republika | - | - | - | - | - | X | " --------------------------------------------------
Official Journal L 218 , 13/08/2002 P. 0001 - 0001



ROZHODNUTIE RADY z 12. júla 2002, ktorým sa mení Protokol o štatúte Súdneho dvora Európskych spoločenstiev (2002/653/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej druhý odsek článku 245, so zreteľom na žiadosť Súdneho dvora zo 17. októbra 2001, so zreteľom na stanovisko Komisie ([1]), so zreteľom na stanovisko Európskeho parlamentu ([2]), keďže: by sa malo prijať ustanovenie o účasti nečlenských štátov v konaniach o predbežnej otázke pred Súdnym dvorom v prípade, že dohoda o určitej veci, uzatvorená medzi Radou a jedným alebo viacerými nečlenskými krajinami, stanovuje, že tieto štáty sú oprávnené predkladať správy o prípade alebo písomné zistenia, v ktorých sa súd alebo tribunál členského štátu odvoláva na Súdny dvor v konaniach o predbežnej otázke, ktorá spadá do rozsahu platnosti dohody, ROZHODLA TAKTO: Článok 1 Tento odsek sa pridáva k článku 20 Protokolu o štatúte Súdneho dvora Európskych spoločenstiev: "Ak dohoda o určitej veci, uzatvorená medzi Radou a jedným alebo viacerými nečlenskými tymi, stanovuje, že tieto štáty sú oprávnené predkladať správy o prípade alebo písomné zistenia, v ktorých sa súd alebo tribunál členského štátu odvoláva na Súdny dvor v konaniach o predbežnej otázke, ktorá spadá do rozsahu platnosti dohody, rozhodnutie národného súdu alebo tribunálu o tejto otázke sa tiež oznámi príslušným nečlenským štátom. V priebehu dvoch mesiacov od oznámenia, tieto štáty môžu predložiť na Súdnom dvore správy o prípade alebo písomné zistenia." Článok 2 Rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev. V Bruseli 12. júla 2002 Za Radu predseda T. PEDERSEN [1] Stanovisko dodané 22. februára 2002 (zatiaľ neuverejnené v úradnom vestníku). [2] Stanovisko dodané 14. mája 2002 (zatiaľ neuverejnené v úradnom vestníku).
Úradný vestník L 213 , 09/08/2002 S. 0029 - 0029



Rozhodnutie Rady z 25. júna 2002, ktoré sa týka uzavretia Dohody o vedeckej a technickej spolupráci medzi Európskym spoločenstvom a vládou Indickej republiky (2002/648/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 170 v súčinnosti s prvou vetou prvého pododseku článku 300 ods. 2 a prvým pododsekom článku 300 ods. 3, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Dohoda o spolupráci medzi Európskym hospodárskym spoločenstvom a Indickou republikou o partnerstve a rozvoji sa podpísala 20. decembra 1993 [3]. (2) Európske spoločenstvo a Indická republika realizujú špecifické programy výskumu a technického rozvoja v oblastiach spoločného záujmu; (3) Na základe skúseností z minulosti obe strany vyjadrili prianie vytvoriť väčší a širší rámec pre realizáciu spolupráce v oblasti vedy a techniky; (4) Táto dohoda o spolupráci v oblasti vedy a techniky je súčasťou celkovej spolupráce medzi Európskym spoločenstvom a Indickou republikou. (5) Rada svojím rozhodnutím z 12. februára 2001 poverila Komisiu, aby rokovala o Dohode o vedeckej a technickej spolupráci medzi Európskym spoločenstvom a Indickou republikou. (6) Rada svojím rozhodnutím z 15. novembra 2001 rozhodla, že dohoda sa podpíše v mene Európskeho spoločenstva. (7) Dohoda sa podpísala 23. novembra 2001. (8) Dohoda by sa mala schváliť, ROZHODLA TAKTO: Článok 1 Dohoda o vedeckej a technickej spolupráci medzi Európskym spoločenstvom a vládou Indickej republiky sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady na základe článku 11 dohody oznámi predstaviteľom Indickej republiky, že postupy potrebné pre nadobudnutie platnosti tejto dohody sú zo strany Európskeho spoločenstva splnené. V Luxemburgu 25. júna 2002 Za Radu predseda J. Matas i Palou [1] Ú. v. ES C 304 E, 30.10.2001, s. 241. [2] Stanovisko predložené 14. mája 2002 (zatiaľ neuverejnené v úradnom vestníku). [3] Ú. v. ES L 223, 27.8.1994, s. 23. --------------------------------------------------
Úradný vestník L 234 , 31/08/2002 S. 0039 - 0055



Rozhodnutie Rady z 22. júla 2002 o uzatvorení Dohovoru o ochrane a využívaní rybolovných zdrojov v juhovýchodnom Atlantickom oceáne Európskym spoločenstvom (2002/738/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 37 v spojení s prvou vetou prvého pododseku článku 300 ods. 2 a prvým pododsekom článku 300 ods. 3, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) Spoločenstvo je oprávnené prijímať opatrenia zamerané na ochranu a využívanie rybolovných zdrojov a uzatvárať dohody s ostatnými krajinami a medzinárodnými organizáciami. (2) Spoločenstvo je zmluvnou stranou Dohovoru OSN o morskom práve, ktorý vyžaduje, aby všetci členovia medzinárodného spoločenstva spolupracovali pri ochrane a využívaní morských biologických zdrojov. (3) 10. decembra 1982 podpísalo spoločenstvo Dohodu o vykonávaní ustanovení Dohovoru OSN o morskom práve, ktorá sa týka ochrany a využívania obsádok rýb vyskytujúcich sa v oblastiach podliehajúcich pod súdnu právomoc rôznych štátov a rýb migrujúcich na veľké vzdialenosti [3], ale až teraz ukončilo ratifikačný proces. (4) Spoločenstvo sa spolu s pobrežnými štátmi a ostatnými stranami, ktoré mali záujem, aktívne podieľalo na procese vypracovania Dohovoru o ochrane a využívaní rybolovných zdrojov v juhovýchodnom Atlantickom oceáne, ktorý sa začal v roku 1997. Tento dohovor podpísalo na diplomatickej konferencii v meste Windhoek v Namíbii 20. apríla 2001 v súlade s rozhodnutím Rady na tento účel [4]. (5) Rybári zo spoločenstva pôsobia v oblasti, ktorej sa týka dohovor. Je teda v záujme spoločenstva stať sa riadnym členom regionálnej organizácie rybolovu, ktorá sa má podľa tohto dohovoru založiť. Spoločenstvo by preto malo schváliť dohovor, ROZHODLA TAKTO: Článok 1 Dohovor o ochrane a využívaní rybolovných zdrojov v juhovýchodnom Atlantickom oceáne sa týmto schvaľuje v mene Európskeho spoločenstva. Znenie dohody je pripojené k tomuto rozhodnutiu. Článok 2 Predseda Rady je týmto oprávnený vymenovať osoby splnomocnené na uloženie listín o schválení spolu s generálnym riaditeľom Organizácie pre potraviny a poľnohospodárstvo OSN v súlade s článkom 25 ods. 2 dohovoru. V Bruseli 22. júla 2002 Za Radu predseda P. S. Møller [1] Ú v. ES C 75 E, 26.3.2002, s. 113. [2] Stanovisko predložené 4. júla 2002 (ešte neuverejnené v úradnom vestníku). [3] Ú. v. ES L 189, 3.7.1998, s. 14. [4] Ú. v. ES L 111, 20.4.2001, s. 15. --------------------------------------------------
Úradný vestník L 228 , 24/08/2002 S. 0020 - 0021



Rozhodnutie Komisie z 5. augusta 2002, ktorým sa mení a dopĺňa rozhodnutie 2000/137/ES o prijatí spoločného záväzku v súvislosti s antidumpingovým procesom týkajúcim sa dovozu určitých bezšvových potrubí a rúr zo železa alebo z nelegovanej ocele z Chorvátska a Ukrajiny a o zrušení záväzku (2002/669/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 384/96 z 22. decembra 1995 o ochrane proti dumpingovým dovozom z krajín, ktoré nie sú členmi Európskeho spoločenstva [1], ktoré bolo naposledy zmenené a doplnené nariadením (ES) č. 2238/2000 [2], a najmä na jeho článok 8, po porade s Poradným výborom, keďže: A. PREDCHÁDZAJÚCI POSTUP (1) Komisia 19. novembra 1998 začala uplatňovať antidumpingový postup pri dovoze istých bezšvých potrubí a rúr zo železa a nelegovanej ocele [3] pôvodom, inter alia, z Ukrajiny. (2) Tento proces viedol k antidumpingovým clám, ktoré sa zaviedli nariadením Rady (ES) č. 348/2000 [4] vo februári 2000, aby eliminovali škodlivé dôsledky dumpingu. (3) Zároveň rozhodnutím č. 2000/137/ES [5] Komisia prijala spoločné cenové opatrenie na určitý objem tovaru od troch ukrajinských vývozcov – Dnepropetrovské potrubné závody (DPZ), Nikopolské pivdennotrubné závody (neskôr pretransformované na Nikopolské bezšvové potrubné závody, Nikopotrub [6] a Nižnedneprovský potrubný valcovací závod (NPVZ), ktorých výrobky boli vyňaté z antidumpingových ciel na základe článku 2 ods. 1 nariadenia (ES) č. 348/2000. B. DOBROVOĽNÉ ZRUŠENIE SPOLOČNÉHO ZÁVÄZKU (4) DPZ, Nikopotrub a NPVZ oboznámili Komisiu so svojím úmyslom zrušiť spoločný záväzok. Názvy DPZ, Nikopotrub a NPVZ by sa mali teda vynechať zo zoznamu spoločností, ktorých výrobky sú vyňaté z antidumpingových ciel v zmysle článku 1 rozhodnutia 2000/137/ES. (5) Súčasne s týmto rozhodnutím Rada na základe nariadenia (ES) č. 1515/2002 [7] odstránila výnimku z antidumpingového cla, ktorú mali DPZ, Nikopotrub a NPVZ, respektíve zmenila a doplnila článok 2 nariadenia (ES) č. 348/2000, PRIJALA TOTO ROZHODNUTIE: Článok 1 Spoločný záväzok, ktorý mali Dnepropetrovské potrubné závody (DPZ), Nikopolské pivdennotrubné závody (neskôr pretransformované na Nikopolské bezšvové potrubné závody, Nikopotrub a Nižnedneprovský potrubný valcovací závod (NPVZ) sa týmto ruší. Článok 2 Tabuľka v článku 1 rozhodnutia č. 2000/137/ES sa nahrádza nasledujúcou tabuľkou: "Krajina | Výrobca | Integrovaná tarifa ES | Chorvátsko | Zeljezara Sisak d.d., Sisak | A064" | Článok 3 Toto rozhodnutie sa bude uplatňovať odo dňa nasledujúceho po jeho uverejnení v Úradnom vestníku Európsych spoločenstiev. V Bruseli 5. augusta 2002 Za Komisiu Pascal Lamy člen Komisie [1] Ú. v. ES L 56, 6.3.1996, s. 1. [2] Ú. v. ES L 257, 11.10.2000, s. 2. [3] Ú. v. ES C 353, 19.11.1998, s. 13. [4] Ú. v. ES L 45, 17.2.2000, s. 1. [5] Ú. v. ES L 46, 18.2.2000, s. 34. [6] Ú. v. ES C 198, 13.7.2001, s. 2. [7] Ú. v. ES L 228, 24.8.2002, s. 8. --------------------------------------------------
32002D0789
11.10.2002 L 274/36 ÚRADNÝ VESTNÍK EURÓPSKYCH SPOLOČENSTIEV
ROZHODNUTIE KOMISIE
z 10. októbra 2002,
ktorým sa mení a dop ĺňa rozhodnutie 2001/751/ES týkajúce sa dovozu živých bežcov a násado-
vých vajec z Botswany
(Oznámené pod číslom dokumentu C(2002) 3671)
(Text s významom pre EHP)
(2002/789/ES)
KOMISIA EURÓPSKYCH SPOLO ČENSTIEV,
so zrete ľom na Zmluvu o založení Európskeho spolo čenstva,
so zrete ľom na smernicu Rady 90/539/EHS z 15. októbra
1990 o podmienkach zdravia zvierat, ktorými sa riadi obchodv spolo čenstve a dovozy z tretích krajín hydiny a násadových
vajec (
1), ktorá bola naposledy zmenená a doplnená rozhod-
nutím Komisie 2001/867/ES (2), a najmä na jej článok 21
ods. 1 a článok 23 ods. 1 písm. b),
keďže:
(1) Rozhodnutie Komisie 2001/751/ES (3) stanovuje
podmienky zdravia zvierat a veterinárne osved čenia pri
dovoze živých bežcov a násadových vajec z tretíchkrajín vrátane opatrení týkajúcich sa hygieny zvierat,ktoré treba prija ťpri takýchto dovozoch a zoznamu
tretích krajín, z ktorých sú takéto dovozy povolené.
(2) Inšpekcia, ktorú Komisia vykonala v Botswane v máji
2001, preukázala, že v Botswane sú zavedené dosta-
točneštruktúrované a organizované veterinárne služby
týkajúce sa zdravotného stavu zvierat druhu bežce. Le-gislatíva v Botswane v šak nedostato čne obsahovala
požiadavku na úradné oznámenie moru hydiny.
(3) Botswana už zmenila a doplnila svoju legislatívu, aby sa
zabezpe čilo, že mor hydiny bude oznámený príslu šnému
úradu.
(4) Preto je vhodné povoli ťdovoz živých bežcov a násado-
vých vajec z Botswany.(5) Preto je potrebné v tom zmysle zmeni ťa doplni ť
rozhodnutie 2001/751/ES.
(6) Opatrenia stanovené v tomto rozhodnutí sú v súlade so
stanoviskom Stáleho výboru pre potravinové re ťazce
a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2001/751/ES sa nahrádza textom v prí-
lohe k tomuto rozhodnutiu.
Článok 2
Toto rozhodnutie sa bude uplat ňovaťod 18. októbra 2002.
Článok 3
Toto rozhodnutie je adresované členským štátom.
V Bruseli 10. októbra 2002
Za Komisiu
David BYRNE
člen Komisie03/zv. 37 188 Úradný vestník Európskej únie SK
(1) Ú. v. ES L 303, 31.10.1990, s. 6.
(2) Ú. v. ES L 323, 7.12.2001, s. 29.
(3) Ú. v. ES L 281, 25.10.2001, s. 24.
PRÍLOHA
„PRÍLOHA I
Zoznam tretích krajín alebo oblastí tretích krajín, z ktorých je povolený dovoz živých bežcov alebo násadových vajec do spolo čenstva
ISO kód Krajina Oblas ť Chovné bežce a nosnice Násadové vajcia Jednod ňové mlá ďatá Bežce na zabitie
AU Austrália ACEG
BW Botswana BDF –
BR-1 Brazília štáty Rio Grande do Sul, A C E G
CA Kanada ACEG
CL Čile ACEG
CY Cyprus ACEG
CZ Česká republika A C E G
HR Chorvátsko ACEG
HU Ma ďarsko ACEG
CH Švajčiarsko ACEG
IL Izrael ACE –
NA Namíbia BDF –
NZ Nový Zéland ACEG
PL Po ľsko ACEG
RO Rumunsko ACEG
SI Slovinsko ACEG
SK Slovenská republika A C E G
TN Tunis ACE –
US Spojené štáty americké A C E G
ZA Juhoafrická republika B D F –“03/zv. 37 189 Úradný vestník Európskej únie SK
Úradný vestník L 262 , 30/09/2002 S. 0001 - 0001



Rozhodnutie Rady z 22. júla 2002 o uzatvorení Dočasnej dohody o obchode a obchodných veciach medzi Európskym spoločenstvom, na jednej strane, a Libanonskou republikou, na strane druhej (2002/761/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 133 v spojení s prvou vetou prvého pododseku článku 300 ods. 2, so zreteľom na návrh Komisie, keďže: (1) Do nadobudnutia platnosti Európsko-stredomorskej dohody o založení pridruženia medzi Európskym spoločenstvom a jeho členskými štátmi, na jednej strane, a Libanonskou republikou, na strane druhej, podpísanej v mene spoločenstva v Luxemburgu 17. júna 2002, je potrebné v mene Európskeho spoločenstva schváliť Dočasnú dohodu o obchode a obchodných veciach medzi Európskym spoločenstvom, na jednej strane, a Libanonskou republikou, na strane druhej. (2) Dočasná dohoda nahradí príslušné časti Dohody o spolupráci medzi Európskym hospodárskym spoločenstvom a Libanonskou republikou [1], ako aj Dohodu medzi členskými štátmi Európskeho spoločenstva uhlia a ocele a Libanonskou republikou [2], podpísané v Bruseli 3. mája 1997. (3) Dočasná dohoda by sa preto mala schváliť v mene spoločenstva, ROZHODLA TAKTO: Článok 1 1. Dočasná dohoda o obchode a obchodných veciach medzi Európskym spoločenstvom, na jednej strane, a Libanonskou republikou, na strane druhej, prílohy a protokoly k dohode, ako aj spoločné vyhlásenia a vyhlásenia Európskeho spoločenstva k záverečným aktom sa v mene spoločenstva schvaľujú. 2. Texty dokumentov uvedených v odseku 1 tvoria prílohu tohto rozhodnutia. Článok 2 Predseda Rady sa týmto poveruje určiť osobu(-y) oprávnenú(-é) uložiť v mene spoločenstva listinu o notifikácii spomenutú v článku 42 ods. 2 dohody. V Bruseli 22. júla 2002 Za Radu predseda P. S. Møller [1] Ú. v. ES L 267, 27.9.1978, s. 2. [2] Ú. v. ES L 316, 12.12.1979, s. 24. --------------------------------------------------
Úradný vestník L 289 , 26/10/2002 S. 0030 - 0030



Rozhodnutie Komisie z 23. októbra 2002, ktorým sa mení a dopĺňa smernica 2001/14/ES vzhľadom na dátum zmeny cestovného poriadku siete v železničnej doprave (oznámené dokumentom číslo C(2002) 3997) (Text s významom pre EHP) (2002/844/ES) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na smernicu Európskeho parlamentu a Rady 2001/14/ES z 26. februára 2001 o prideľovaní kapacity železničnej infraštruktúry, vyberaní poplatkov za používanie železničnej infraštruktúry a bezpečnostnej certifikácii [1], najmä na jej článok 34 ods. 3, keďže: (1) Príloha III k smernici 2001/14/ES stanovuje časový plán procesu prideľovania kapacity železničnej infraštruktúry a predpokladá tiež, že sa zmeny cestovného poriadku siete uskutočnia každý rok o polnoci poslednú sobotu v máji. (2) Z prevádzkových dôvodov navrhujú manažéri infraštruktúry a železničné spoločnosti, aby sa dátum zmeny cestovného poriadku siete posunul v každom roku na december. (3) Príloha III k smernici 2001/14/ES by sa mala preto príslušne zmeniť a doplniť. (4) Opatrenia stanovené v tomto rozhodnutí sú v súlade so stanoviskom výboru ustanoveného podľa smernice 2001/14/ES, PRIJALA TOTO ROZHODNUTIE: Článok 1 Odsek 2 prílohy III k smernici 2001/14/ES sa týmto nahrádza takto: "2. Zmena cestovného poriadku sa uskutoční o polnoci, druhú sobotu v decembri. Ak sa zmena alebo úprava vykoná po zimných mesiacoch, aby sa zohľadnili najmä prípadné zmeny regionálnych cestovných poriadkov osobnej dopravy, uskutoční sa o polnoci druhú sobotu v júni a v takých intervaloch medzi týmito dátumami, aké sa vyžadujú. Manažéri infraštruktúry sa môžu dohodnúť na iných dátumoch a v takom prípade musia informovať Komisiu, ak to má vplyv na medzinárodnú dopravu." Článok 2 Toto rozhodnutie sa bude uplatňovať pre cestovný poriadok na rok 2003, ktorý platí od 14. decembra 2002. Kvôli špecifickému regulačnému systému vo Veľkej Británii, Spojené kráľovstvo môže toto rozhodnutie uplatňovať pre cestovný poriadok na rok 2004, ktorý platí od decembra 2003 za predpokladu, že nie sú ovplyvnené ostatné ustanovenia smernice a najmä tie ustanovenia, ktoré sa týkajú medzinárodnej spolupráce. Článok 3 Toto rozhodnutie je adresované členským štátom. V Bruseli 23. októbra 2002 Za Komisiu Loyola De Palacio podpredseda [1] Ú. v. ES L 75, 15.3.2001, s. 29. --------------------------------------------------
Úradný vestník L 281 , 19/10/2002 S. 0010 - 0011



Rozhodnutie Rady z 23. septembra 2002 o záveroch Dohovoru medzi Európskym spoločenstvom a Úradom Spojených národov pre pomoc palestínskym utečencom na Blízkom východe (UNRWA) o pomoci pre utečencov v krajinách Blízkeho východu na rok 2002 až 2005 (2002/817/ES) RADA EURÓPSKEJ ÚNIE, so zreteľom na Zmluvu o Európskej únii, najmä na jej článok 181 v spojení s prvým pododsekom článku 300 ods. 3 a článku 300 ods. 4, so zreteľom na návrh Komisie [1], so zreteľom na stanovisko Európskeho parlamentu [2], keďže: (1) sa desiatemu dohovoru [3] uzavretému s Úradom Spojených národov pre pomoc palestínskym utečencom na Blízkom východe skončila platnosť 31. decembra 2001; (2) súčasná kríza na Blízkom východe priniesla ďalšie bremeno na UNRWA; (3) pomoc spoločenstva UNRWA je dôležitou časťou v stabilizácii situácie na Strednom východe a tvorí časť kampane proti chudobe v rozvojových krajinách, a preto prispieva k trvalému udržiavaniu hospodárskeho a sociálneho rozvoja týkajúcej sa populácie a krajín, v ktorých žije; (4) podpora operáciam UNRWA prispieva k uplatňovaniu zámerov spoločenstva; (5) na to, aby sa mohla poskytovať nepretržitá pomoc spoločenstva na všeobecný program, musí byť uzatvorený nový dohovor s UNRWA; (6) na zabezpečenie riadneho uplatňovania dohovoru je treba zvoliť vhodný vnútorný postup. Ďalej je potrebné na Komisiu delegovať právomoc vykonávať úpravy, ktoré sa podľa dohovoru majú prijímať zjednodušeným postupom (výmenou listov), ROZHODLA TAKTO: Článok 1 Dohovor medzi Európskym spoločenstvom a Úradom Spojených národov pre palestínskych utečencov (UNRWA) o pomoci utečencom v krajinách Blízkeho východu na rok 2002 až 2005 sa týmto schvaľuje v mene spoločenstva. Text dohovoru je pripojený v tomto rozhodnutí. Článok 2 Vykonávanie programu potravinovej pomoci UNRWA spoločenstvom sa bude spravovať postupom určeným v nariadení Rady (ES) č. 1292/96 z 27. júna 1996 o politike potravinovej pomoci a riadení potravinovej pomoci a osobitných operáciách na podporu potravinovej bezpečnosti [4]. Článok 3 Komisia, po porade s osobitným výborom, prijme zmeny dohovoru zjednodušeným postupom (výmenou listov). Článok 4 Predseda Rady sa týmto oprávňuje určiť osoby splnomocnené na podpísanie dohovoru, tak aby zaväzoval spoločenstvo. V Bruseli 23. septembra 2002 Za Radu predseda M. Fischer Boel [1] Ú. v. ES C 203, 27.8.2002, s. 142. [2] Stanovisko doručené 3. septembra 2002 (ešte neuverejnené v Úradnom vestníku). [3] Ú. v. ES L 261, 7.10.1999, s. 36. [4] Ú. v. ES L 166, 5.7.1996, s. 1. Nariadenie zmenené a doplnené nariadením (ES) č. 1726/2001 (Ú. v. ES L 234, 1.9.2001, s. 10). --------------------------------------------------